„Karl on väga laialdaste teadmistega tunnustatud juht, kelle eestvedamisel on SEB bränd saavutanud Eestis väga tugeva positsiooni. Värske turunduse ja kommunikatsiooni juhi positsioon Balti divisjoni tasemel aitab meil tema teadmisi kasutada kogu Baltikumis. Soovime Karlile edu tema uues rollis,“ tundis SEB Balti divisjoni juht Martin Johansson heameelt.
"Uus roll Balti tasemel on väga huvitav väljakutse. SEB-l on nii Eestis, Lätis kui ka Leedus tugevad turundustiimid ning alates nimevahetusprotsessi algusest 2006. aastal oleme kolleegidega koostöös saavutanud mitmeid häid tulemusi. Nüüd oleme kolme tiimi potentsiaali paremaks kasutamiseks astunud järgmise sammu, et liikuda koos uuele kvaliteeditasemele. Väga tugevate turundustiimide jõudude veelgi paremal ühendamisel on tulemuseks aga Baltimaade parim turundustegevus," lisas Karl Multer.